rejauldu/bengali-wikipedia huggingface dataset:
দ্য ইকোনমিক সিস্টেম ইন ইসলাম (ইসলামে অর্থনৈতিক ব্যবস্থা) হলো তাকি আল-দিন আল-নাভানি রচিত একটি বই যা মূলত ১৯৫৩ সালে আরবিতে রচিত এবং প্রকাশিত হয়েছিল। পরবর্তীতে এটি ইংরেজী ও অন্যান্য ভাষায় অনুবাদ হয়। এটি অর্থনীতি সম্পর্কে ইসলামী দৃষ্টিভঙ্গি, পশ্চিমা-ভিত্তিক পুঁজিবাদ এবং সমাজতন্ত্রের সাথে তার দ্বন্দ্বগুলি ব্যাখ্যা করে।   সংক্ষিপ্ত বর্ণনা  এই বইটি এই শতাব্দীর প্রথম বই যা ইসলামিক ব্যবস্থার একটি স্ফটিক স্পষ্ট চিত্র তৈরি করেছে। এটি অর্থনীতির ইসলামিক দৃষ্টিভঙ্গি এবং এর উদ্দেশ্য, জমির শাসন, স্বর্ণমানের প্রয়োজনীয়তা এবং কীভাবে বৈদেশিক বাণিজ্য পরিচালনা করতে হবে তা একটি সূক্ষ্ম বিবরণে ব্যাখ্যা করেছে। বিশ্বব্যাপী মুসলমানদের উপর পুঁজিবাদী অর্থনৈতিক ব্যবস্থা এবং নিয়মকানুন বীপরিতে মুসলিম বুদ্ধিজীবীরা পশ্চিমা মুক্ত বাজার মডেল থেকে পরিত্রাণ খুঁজছেন, এইক্ষেত্রে বইটি ইসলামের অর্থনৈতিক ব্যবস্থার একটি স্পষ্ট চিত্র প্রদান করে। এই গ্রন্থে উল্লিখিত নিয়মাবলীর একমাত্র উৎস হল আল্লাহ্ গ্রন্থ কুরআন এবং তার রাসূলের সুন্নাহ, ইজমা'আ আস-সাহাবাহ ও কিয়াস। ২৯৮ পৃষ্ঠার বইটি পুঁজিবাদী এবং সমাজতান্ত্রিক উভয় ব্যবস্থার একটি সুস্পষ্ট প্রত্যাখ্যান তৈরি করে, ইসলামের সাথে তাদের ত্রুটি এবং বৈপরীত্য প্রকাশ করে।   তথ্যসূত্র   বিষয়শ্রেণী:অর্থনীতি বিষয়ক বই বিষয়শ্রেণী:১৯৫৩-এর অ-কল্পকাহিনী বই বিষয়শ্রেণী:ইসলাম ও সমাজ সম্পর্কে বই বিষয়শ্রেণী:ইসলামি অর্থনৈতিক আইনশাস্ত্র
মেহেদি সিরাজ আনসারি (; ১৮৯৫-১৯৬১) মোহাম্মদ রেজা পাহলভির সময়কালে সাংস্কৃতিক-রাজনৈতিক উপাদানের সাথে জড়িত ছিলেন। তিনি মুসলিম ইউনিয়নের প্রতিষ্ঠাতা ছিলেন।   জীবনী  ১৮৯৫ সালে জন্মগ্রহণ করেন, তিনি ছিলেন আয়াতুল্লাহ আব্দুল রহিম আনসারি জাবেরির পুত্র এবং আখুন্দ খোরাসানীর ছাত্র। তিনি ১৯২২ সালে তাবরিজ ভ্রমণ করেন। সেখানে তিনি তার পড়াশোনা শুরু করেন। প্রশিক্ষণ শেষ করে বিজ্ঞাপনে কাজ করেন। তিনি ইরাকেও ভ্রমণ করেছিলেন এবং কাজিমিয়ায় সাইয়্যেদ হিবা শাহরিস্তানির মতো লোকদের সাথে কাজ করেছিলেন। ১৯৪৩ সালে তিনি তেহরানে যান এবং ১৯৬১ সালে মৃত্যুর আগ পর্যন্ত সেখানেই ছিলেন।Shia was saying, Haj Mehdi Siraj Ansari, Tabriz, 1966   প্রেস কার্যক্রম  মেহেদি আনসারী ইসলামী প্রকাশনার ক্ষেত্রে একজন পথপ্রদর্শক ছিলেন। তিনি ১৯৪৪ সালে "অধর্মের বিরুদ্ধে লড়াই" আন্দোলনের অংশ হয়েছিলেন। তিনি ১৯৪৫ সালে মুসলিম লীগ প্রতিষ্ঠা করেন।   মৃত্যু  তিনি ১৯৬১ সালের আগস্ট মাসে হার্ট অ্যাটাকে মারা যান।   তথ্যসূত্র   বিষয়শ্রেণী:১৯৬১-এ মৃত্যু বিষয়শ্রেণী:১৮৯৫-এ জন্ম বিষয়শ্রেণী:তেহরানের ব্যক্তি
বড়খেড়ী বাংলাদেশের লক্ষ্মীপুর জেলার অন্তর্গত রামগতি উপজেলার একটি ইউনিয়ন।   অবস্থান ও সীমানা  রামগতি উপজেলার দক্ষিণ-পূর্বাংশে বড়খেড়ী ইউনিয়নের অবস্থান। এ ইউনিয়নের উত্তরে চর রমিজ ইউনিয়ন, দক্ষিণ-পশ্চিমে মেঘনা নদী ও চর আবদুল্যাহ ইউনিয়ন এবং পূর্বে চর গাজী ইউনিয়ন অবস্থিত।   প্রশাসনিক কাঠামো  বড়খেড়ী ইউনিয়ন রামগতি উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম রামগতি থানার আওতাধীন। এটি জাতীয় সংসদের ২৭৭নং নির্বাচনী এলাকা লক্ষ্মীপুর-৪ এর অংশ।   আরও দেখুন   রামগতি উপজেলা  রামগতি থানা  লক্ষ্মীপুর জেলা   তথ্যসূত্র    বহিঃসংযোগ   বিষয়শ্রেণী:রামগতি উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
পারভীন সুলতানা বাংলাদেশের জাতীয় পার্টির রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।   রাজনৈতিক জীবন  পারভীন সুলতানা ১৯৮৬ সালের তৃতীয় জাতীয় সংসদের মহিলা আসন ১৫ থেকে জাতীয় পার্টির মনোনীত সংসদ সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:জাতীয় পার্টির রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:জাতীয় সংসদের মহিলা সদস্য বিষয়শ্রেণী:৩য় জাতীয় সংসদের সংরক্ষিত মহিলা আসনের সদস্য
ইন্টিগ্রাল কোচ ফ্যাক্টরি কোচ বা আইসিএফ কোচ বলতে ভারতীয় রেলের বেশিরভাগ রেলপথে ব্যবহৃত যাত্রীবাহী কামরাকে বোঝায়। ১৯৫৫ থেকে ২০১৮ সালের মধ্যে ৫৪,০০০টির বেশি আইসিএফ কোচ তৈরি করা হয়েছিল এবং এর মধ্যে কিছু কামরা অন্য দেশে রপ্তানি করা হয়েছিল। ২০৩০ সালের মধ্যে এই ধরনের কামরাগুলোকে প্রত্যাহার করা হবে।   লিভারি    সাধারণ  ১৯৫৫ সালে ইট লাল লিভারিতে এইধরনের কামরা চালু হয়েছিল। ১৯৯০-এর দশকে এর রং নীল করা হয়েছিল এবং ২০০৮ সালে এর রং বেজ ও লাল রাখা হয়েছিল।  থাম্ব|320px|কেন্দ্র|  থাম্ব|320px|কেন্দ্র|  থাম্ব|320px|কেন্দ্র|   বিশেষ  রাজধানী, শতাব্দী, দুরন্ত ও গরিব রথ এক্সপ্রেস ট্রেনগুলো আইসিএফ কোচ নিয়ে শুরু হয়েছিল। এর মধ্যে গরিব রথ এক্সপ্রেস এখনও আইসিএফ কোচ ব্যবহার করলেও অন্যান্য এক্সপ্রেস ট্রেন এলএইচবি কোচ ব্যবহার করছে।  থাম্ব|320px|কেন্দ্র|  থাম্ব|320px|কেন্দ্র|  থাম্ব|320px|কেন্দ্র|  থাম্ব|320px|কেন্দ্র|   তথ্যসূত্র   বিষয়শ্রেণী:ভারতের যাত্রীবাহী রেল কামরা
বাঙ্গরা পশ্চিম বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন।   আয়তন  বাঙ্গরা পশ্চিম ইউনিয়নের আয়তন ১৮ বর্গ কিলোমিটার।   জনসংখ্যা  ২০১১ সালের পরিসংখ্যান অনুযায়ী বাঙ্গরা পশ্চিম ইউনিয়নের জনসংখ্যা ২২,৫৮৭ জন। এর মধ্যে পুরুষ ১০,৬৪২ জন এবং মহিলা ১১,৯৪৫ জন।   ইতিহাস  ১৮৮৫ খ্রিষ্টাব্দে বাঙ্গরা গ্রামের নামানুসারে বাঙ্গরা ইউনিয়ন প্রতিষ্ঠিত হয়। পরবর্তীতে এটি বাঙ্গরা পশ্চিম ও বাঙ্গরা পূর্ব নামে দুইটি ইউনিয়নে বিভক্ত হয়।   অবস্থান ও সীমানা  মুরাদনগর উপজেলার উত্তর-মধ্যাংশে বাঙ্গরা পশ্চিম ইউনিয়নের অবস্থান। এ ইউনিয়নের পূর্বে বাঙ্গরা পূর্ব ইউনিয়ন, উত্তরে শ্রীকাইল ইউনিয়ন, পশ্চিমে রামচন্দ্রপুর উত্তর ইউনিয়ন, দক্ষিণ-পশ্চিমে কামাল্লা ইউনিয়ন, দক্ষিণে যাত্রাপুর ইউনিয়ন এবং দক্ষিণ-পূর্বে চাপিতলা ইউনিয়ন অবস্থিত।   প্রশাসনিক কাঠামো  বাঙ্গরা পশ্চিম ইউনিয়ন মুরাদনগর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম বাঙ্গরাবাজার থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ। এটি ৬টি মৌজায় বিভক্ত। এ ইউনিয়নের গ্রামগুলো হলো:  দীঘিরপাড়  কাগাতুয়া  কালারাইয়া  গাজীপুর  পাজিরপাড়  কোদালকাটা  মির্জাপুর  নোয়াগাঁও  কালিপুরা  ধনপতিখোলা   কুড়াখাল  কুরুণ্ডী   শিক্ষা ব্যবস্থা  বাঙ্গরা পশ্চিম ইউনিয়নের সাক্ষরতার হার ৫৫.৪১%। এ ইউনিয়নে ১টি কলেজ, ১টি মাধ্যমিক বিদ্যালয়, ২টি দাখিল মাদ্রাসা ও ০৭ টি প্রাথমিক বিদ্যালয় রয়েছে।   শিক্ষা প্রতিষ্ঠান  কলেজ  বেগম সুফিয়া সওকত কলেজ  মাধ্যমিক বিদ্যালয়  কুড়াখাল উচ্চ বিদ্যালয়  মাদ্রাসা  কুড়াখাল কুরুণ্ডী দাখিল মাদ্রাসা  দীঘিরপাড় দাখিল মাদ্রাসা  প্রাথমিক বিদ্যালয় √ নোয়াগাঁও (উত্তর) সরকারি প্রাথমিক বিদ্যালয়  কাগাতুয়া সরকারি প্রাথমিক বিদ্যালয়  কালারাইয়া সরকারি প্রাথমিক বিদ্যালয়  কালিপুরা সরকারি প্রাথমিক বিদ্যালয়  কুড়াখাল সরকারি প্রাথমিক বিদ্যালয়  দীঘিরপাড় সরকারি প্রাথমিক বিদ্যালয়  ধনপতিখোলা সরকারি প্রাথমিক বিদ্যালয়   যোগাযোগ ব্যবস্থা  মুরাদনগর উপজেলা সদর থেকে এ ইউনিয়নে যোগাযোগের প্রধান সড়ক মুরাদনগর-বাঙ্গরাবাজার সড়ক। প্রধান যোগাযোগ মাধ্যম সিএনজি চালিত অটোরিক্সা।   ধর্মীয় উপাসনালয়  বাঙ্গরা পশ্চিম ইউনিয়নে ৪৮টি মসজিদ ও ৫টি মন্দির রয়েছে।   খাল ও নদী  বাঙ্গরা পশ্চিম ইউনিয়নের উপর দিয়ে প্রবাহিত হচ্ছে:  আর্সি-নালিয়া নদী  জি আর খাল‌।  দিঘীরপাড় পূর্ব পাড়া খাল।  দিঘীরপাড় পশ্চিম পাড়া খাল।  কুড়াখাল দক্ষীন পাড়া খাল।  কুরুন্ডী খাল।  কাগাতুয়া খাল।  গাজীপুর খাল।  কোদালকাটা খাল।   হাট-বাজার  বাঙ্গরা পশ্চিম ইউনিয়নে ৪টি হাট-বাজার রয়েছে:  বাংগরা বাজার  বিষ্ণুপুর বাজার  ধনপতিখোলা বাজার  কুড়াখাল বাজার   দর্শনীয় স্থান   হযরত লাল মোহাম্মদ পাগল শাহ এর মাজার শরিফ, দিঘীড়পাড়।  শ্রীশ্রী রাধা গোবিন্দ মন্দির, ধনপতিখোলা।   ধনপতিখোলা কেন্দ্রীয় ডিজিটাল কবরস্থান।   জনপ্রতিনিধি   বর্তমান চেয়ারম্যান: মোঃ বাহার খান। চেয়ারম্যানগণের তালিকা  ক্রম নং.  চেয়ারম্যানের নাম  সময়কাল ০১ জনাব মোঃ সিরাজুল ইসলাম  ১৯৮৭-১৯৯২ ০২ জনাব মোঃ তুজু মিয়া  ১৯৯২-১৯৯৭ ০৩ জনাব মোঃ আব্দুল গফুর  ১৯৯৭-২০০৩ ০৪ জনাব হাজী মোঃ মহিউদ্দিন  ২০০৩-২০১৬ ০৫ জনাব মোঃ রুহুল আমিন  ২০১৬-২০২১ ০৬ জনাব মোঃ বাহার খান ?-বর্তমান   আরও দেখুন   মুরাদনগর উপজেলা  বাঙ্গরাবাজার থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:মুরাদনগর উপজেলার ইউনিয়ন
right|frame|সুলতান দ্বিতীয় মাহমুদের তুগরা। এতে উল্লেখ রয়েছে মাহমুদ খান,  আবদুল হামিদের পুত্র,  সর্বদা বিজয়ী.   -محمود خان بن عبدالحميد مظفر دائماً  তুগরা ( tuğrâ) উসমানীয় সুলতানদের ক্যালিগ্রাফিক মনোগ্রাম, সিল বা স্বাক্ষর যা বিভিন্ন সরকারি দলিল ও চিঠিতে ব্যবহার হত। এছাড়াও শাসনামলে মুদ্রায় তা অঙ্কিত থাকত। গুরুত্বপূর্ণ দলিলের জন্য সুন্দর কারুকাজ করা তুগরা তৈরী করা হত। এসব নিদর্শন উসমানীয় যুগের শিল্পের চিহ্ন।  সুলতানের শাসনের শুরুতে তুগরার নকশা প্রণয়ন করা হত। দরবারের ক্যালিগ্রাফার বা নিশানচি লিখিত দলিলে তা অঙ্কন করতেন। প্রথম তুগরা প্রথম ওরহানের সময় ব্যবহার হয়। প্রথম সুলাইমানের সময় তা ধ্রুপদি রূপ লাভ করে।  প্রাচীন মিশরের কারটুশ ও ব্রিটিশ রাজার রয়েল সাইফারের মত তুগরা কাজ করত। প্রত্যেক উসমানীয় সুলতান তাদের নিজস্ব তুগরা ব্যবহার করতেন।  তুগরার উপাদান thumb|তুগরার বিভিন্ন অংশ তুগরার নির্দিষ্ট বৈশিষ্ট্য রয়েছে। এর বাম দিকে দুইটি প্যাচ, মাঝখানে তিনটি উলম্ব রেখা ও ডানদিকে দুইটি বর্ধিত রেখা থাকে। মূল লেখা নিচে লেখা হয়। এর প্রত্যেকটি উপাদানের আলাদা অর্থ রয়েছে। এসব বৈশিষ্ট্যের কারণে সহজেই তুগরা শনাক্ত করা যায়।  নিচের অংশে সুলতানের নাম লেখা থাকে, একে সেরে বলা হয়। যুগের উপর নির্ভর করে এই নাম সরল হতে পারে যেমন "ওরহান, উসমানের পুত্র" এভাবে। ১৩২৬ খ্রিষ্টাব্দের প্রথম তুগরায় এভাবে লেখা ছিল। পরের দিকে সম্মানসূচক পদবি ও দোয়া তুগরায় যোগ করা হয়।  বামদিকের প্যাচগুলোকে বলা হয় বেয়জে। আরবি "বাইদা" অর্থাৎ ডিম থেকে এই নাম এসেছে। তুগরা নকশার কিছু ব্যাখ্যা অনুযায়ী বেয়জেগুলো দ্বারা সুলতানের দেখা দুটি সাগরকে নির্দেশ করে। এর মধ্যে বাইরের বড় প্যাচটি ভূমধ্যসাগর ও ভেতরের ছোট প্যাচটি কৃষ্ণসাগরের নির্দেশক।  উলম্ব রেখাগুলোকে বলা হয় তুগ বা পতাকাদন্ড। এই তুগগুলো স্বাধীনতা নির্দেশ করে। তুগের উপর দিয়ে অতিক্রম করা ইংরেজি S আকারের লাইনকে বলা জুলফে। তুগের শীর্ষসহ এগুলো দ্বারা পূর্ব থেকে পশ্চিমে বয়ে যাওয়া বাতাস নির্দেশ করে যা উসমানীয়দের উসমানীয়দের অগ্রযাত্রার নির্দেশক।  ডানদিকের বর্ধিত রেখাকে হানসের বলা হয় যা দ্বারা শক্তি ও ক্ষমতার প্রতীক তলোয়ার বোঝানো হয়।  উসমানীয় সুলতানদের তুগরা  অন্যান্য তুগরা thumb|right|175px|মুঘল সাম্রাজ্যের সরকারি রাজকীয় তুগরা। তুগরা মূলত উসমানীয় সুলতানদের ক্ষেত্রে দেখা গেলেও অন্যান্য তুর্কি রাজ্য যেমন কাজান খানাত প্রভৃতিতে কখনো কখনো এর ব্যবহার হত। পরবর্তীতে রাশিয়ার তাতাররা তুগরা ব্যবহার করত।  মুঘল সাম্রাজ্য তার ক্যালিগ্রাফিক প্রতীকের ব্যবহারের কারণে পরিচিত ছিল। মুঘল তুগরাগুলো বৃত্তাকার হত এবং এর শীর্ষেও তিনটি রেখা থাকত।  thumb|150px|মুঘল বাদশাহ দ্বিতীয় শাহ আলম কর্তৃক জারিকৃত ফরমান। এতে লাল কালিতে শাহ আলমের স্বাক্ষরের পাশে সরকারি মুঘল তুগরা কালো কালিতে অঙ্কিত রয়েছে।  আরও দেখুন উসমানীয় সাম্রাজ্য উসমানীয় রাজবংশ উসমানীয় সাম্রাজ্যের সুলতান ইসলামি ক্যালিগ্রাফি গেলিপলি স্টার উসমানীয় সাম্রাজ্যের সংস্কৃতি  তথ্যসূত্র  বহিঃসংযোগ Ottoman Sultan Tughras Modern Ceramics with Tughra  Andreas Birken, "The Tughra of Sultan Abdülaziz (1861-76)", Peshawar Stamp Society  বিষয়শ্রেণী:ইসলামি চারুলিপি বিষয়শ্রেণী:উসমানীয় সংস্কৃতি বিষয়শ্রেণী:তুর্কি শব্দ ও শব্দসমষ্টি বিষয়শ্রেণী:তুর্কি আবিষ্কার বিষয়শ্রেণী:স্বাক্ষর
মুহাম্মদ সুবহি (, ; জন্ম: ১৫ জুলাই ১৯৯৯) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব জামালেক এবং মিশর অনূর্ধ্ব-২৩ দলের হয়ে গোলরক্ষক হিসেবে খেলেন।  ২০১৯ সালে, সুবহি মিশর অনূর্ধ্ব-২৩ দলের হয়ে মিশরের বয়সভিত্তিক পর্যায়ে অভিষেক করেছিলেন।  ব্যক্তিগতভাবে, সুবহি বেশ কিছু পুরস্কার জয়লাভ করেছেন, যার মধ্যে ২০১৯ আফ্রিকা অনূর্ধ্ব-২৩ কাপ অব নেশন্সের সেরা গোলরক্ষকের পুরস্কার জয় অন্যতম। দলগতভাবে, সুবহি এপর্যন্ত ৪টি শিরোপা জয়লাভ করেছেন, যার মধ্যে ৩টি জামালেকের হয়ে এবং ১টি মিশরের বয়সভিত্তিক দলের হয়ে জয়লাভ করেছেন।  প্রারম্ভিক জীবন মুহাম্মদ সুবহি ১৯৯৯ সালের ১৫ই জুলাই তারিখে মিশরের কায়রোয় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সুবহি জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত মিশর অনূর্ধ্ব-২৩ দলে স্থান পেয়েছেন।  তথ্যসূত্র  বহিঃসংযোগ          বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মিশরীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:২০২৩ আফ্রিকা কাপ অব নেশন্সের খেলোয়াড় বিষয়শ্রেণী:মিশরের অলিম্পিক ফুটবলার বিষয়শ্রেণী:জামালেক স্পোর্টিং ক্লাবের খেলোয়াড় বিষয়শ্রেণী:মিশরীয় পুরুষ ফুটবলার বিষয়শ্রেণী:পুরুষ ফুটবল গোলরক্ষক
আহমেদ ইকবাল হায়দার একজন বাংলাদেশী নাট্য নির্দেশক। ২০১২ সাল পর্যন্ত তিনি মোট ৫৬টি নাটক পরিচালনা করেছেন। বর্তমানে তিনি থিয়েটার ইনস্টিটিউট চট্টগ্রামের আর্টিস্টিক পরিচালক হিসেবে দায়িত্ব পালন করছেন। নাট্যজগতে অবদানের স্বীকৃতি স্বরূপ ২০২১ সালে তিনি শিল্পকলায় (নাটক) একুশে পদক লাভ করেন।   জীবনী  আহমেদ ইকবাল হায়দারের জন্ম চট্টগ্রাম জেলার পটিয়া উপজেলার সুচক্রদণ্ডী গ্রামে। তার বাবা কায়কোবাদ আহমেদ ও মা জেবুন্নেছা বেগম। ছয় ভাই ও এক বোনের মধ্যে তিনি চতুর্থ। আবদুল করিম সাহিত্যবিশারদ ও ড. আহমদ শরীফ আহমেদ ইকবাল হায়দারের নিকটাত্মীয়। ১৯৭৫ সালে তার নাট্য জীবনে আত্মপ্রকাশ ঘটে। চট্টগ্রামের ‘তির্যক’ নাট্যদলের দলপ্রধান তিনি। হায়দার আন্তর্জাতিক থিয়েটার ইনস্টিটিউট বাংলাদেশের সাংগঠনিক সম্পাদক এবং তিনি ৩১, ৩২ ও ৩৩তম আইটিআই ওয়ার্ল্ড কনগ্রেসে বাংলাদেশের প্রতিনিধি হিসেবে অংশ নেন।   কর্ম  তার পরিচালিত উল্লেখযোগ্য নাটকের মধ্যে রয়েছে:  বিসর্জন (রবীন্দ্রনাথ ঠাকুর)  রথযাত্রা (রবীন্দ্রনাথ ঠাকুর)  রক্তকরবী (রবীন্দ্রনাথ ঠাকুর)  রাজা (রবীন্দ্রনাথ ঠাকুর)  ডাকঘর (রবীন্দ্রনাথ ঠাকুর)  মার্চেন্ট অব ভেনিস (উইলিয়াম শেক্সপিয়ার)  ওয়েডিপাস (সফোক্লেস)  মধুমালা (কাজী নজরুল ইসলাম)  বুড়ো শালিকের ঘাড়ে রো (মাইকেল মধুসূদন দত্ত)  দ্বার রুদ্ধ - জঁ-পল সার্ত্র  আততায়ী (সেলিম আল দীন)  স্মৃতি: ৭১ (জিয়া হায়দার)  তরঙ্গভঙ্গ (সৈয়দ ওয়ালীউল্লাহ)  সোয়াত (মামুনুর রশীদ)   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:শিল্পকলায় একুশে পদক বিজয়ী বিষয়শ্রেণী:বাংলাদেশী থিয়েটার পরিচালক বিষয়শ্রেণী:চট্টগ্রাম জেলার ব্যক্তি বিষয়শ্রেণী:২০২১-এ একুশে পদক বিজয়ী
thumb|right|বক্ষরোমের বিকাশ ও গঠন বক্ষরোম বলতে বোঝায় পুরুষ মানুষের শরীরে ঘাড় ও পেটের মধ্যবর্তী অঞ্চল বুকে উদ্ভূত রোম। বক্ষরোম একটি অপ্রধান যৌন বৈশিষ্ট্য। বয়ঃসন্ধির সময় ও পরে মানবদেহে বক্ষরোমের উদ্ভব ঘটে। এই কারণে এটি মানুষের দেহরোমের অংশবিশেষ।  ভেলাস রোম মানবদেহে শৈশবকাল থেকে উপস্থিত থাকলেও বক্ষরোমের উদ্ভব হয় বয়ঃসন্ধি কালে শরীরে অ্যান্ড্রোজেনের (প্রাথমিকভাবে টেস্টোস্টেরন ও তা থেকে উৎসারিত পদার্থগুলির) প্রভাবে। এই কারণে বক্ষরোমকে টার্মিনাল রোম বলা হয়। এই রোম মাথার চুলের থেকে আলাদা। এই জন্য এটি এক প্রকার অপ্রধান যৌন বৈশিষ্ট্য। পুরুষদের শরীরে টার্মিনাল রোমের পরিমাণ তুলনামূলকভাবে অনেক বেশি হয়। এই রোম প্রধানত দেখা যায় বুকে, পেটে ও মুখে।  বয়ঃসন্ধির শেষ দিকে সাধারণত ১৬ থেকে ১৯ বছর বয়সের মধ্যে বক্ষরোমের উদ্ভব ঘটে। অনেক সময় পরে অর্থাৎ ২০ থেকে ৩০ বছর বয়সের মধ্যেও বক্ষরোমের উদ্ভব ঘটতে দেখা যায়। তাই অনেকের দেহে ৩০ বছর বয়সের আগে পরিপূর্ণ বক্ষরোমের বিকাশ দেখা যায় না। তবে এই বৃদ্ধি পরেও চলতে থাকে। পরিণত বয়সে অ্যান্ড্রোজেনের প্রভাবে রোম মোটা হয়ে আসে।   চিত্রাবলি    আরও দেখুন   চুল  বয়ঃস্বন্ধিক কেশ(যৌনকেশ)  পেটের রোম   তথ্যসূত্র   The following journal articles include sketches of different chest hair patterns and observed percentages of men exhibiting each pattern.  Variations of the hair patterns of the chest of white males. Journal of the National Medical Association. 1965 May;57(3):211-4  The circumareolo-pectoral series of chest hair patterns. Journal of the National Medical Association. 1963 May;55:233-4  The sterno-infraclavicular chest hair pattern. Journal of the National Medical Association. 1962 Jul;54:486-7  Bare areas in regions of pilosity of the chest and abdomen. Journal of the National Medical Association. 1961 Jul;53:394-5   বহিঃসংযোগ   Chest hair in Chinese and Caucasian men  বিষয়শ্রেণী:অপ্রধান যৌন বৈশিষ্ট্য বিষয়শ্রেণী:মানব চুল বিষয়শ্রেণী:গৌণ যৌন বৈশিষ্ট্য
সোণারি বা সোনারি (আন্তর্জাতিক স্বরবিষয়ক বর্ণমালা, আইপিএ: ˈsəʊnɑːrɪ)হল ভারতের আসাম রাজ্যের সদ্যঘোষিত চরাইদেও জেলার একটি জেলা সদর, মাঝারি আকারের শহর এবং একটি পৌর বোর্ড। ১৫ই আগস্ট ২০১৫ তারিখে মুখ্যমন্ত্রী শ্রী তরুণ গগৈ চরাইদেও জেলাটির উদ্বোধন করেছেন।   ভূগোল  সোণারির স্থানাঙ্ক ।Falling Rain Genomics, Inc – Sonari. Fallingrain.com. Retrieved on 2016-07-29. এর গড় উচ্চতা হল ৯৭ মিটার (৩১৮ ফুট)। এটি অহোম রাজা দ্বারা নির্মিত প্রায় ৫০০ বছরের পুরানো "ধোড়ার আলী" র একটি প্রধান শহর। অহোম রাজা গদাধর সিংহ, অসমে বসবাসকারী তথাকথিত অলস বা সামাজিকভাবে অকর্মণ্য 'ধোড়া'দের ব্যবহার করে ধোড়ার আলিকে দখল করেছিলেন। তাওকাক নদীর পাশে অবস্থিত, সোণারি শহরটি আসামের চরাইদেও জেলার সদর দপ্তর। নিকটতম রেলস্টেশনটি ভোজো, যা সোণারি থেকে প্রায় ৩ কিলোমিটার দূরে ঐতিহাসিক দিশাং নদীর তীরে অবস্থিত। রাস্তা দিয়ে সোণারি পৌঁছানোর সর্বোত্তম উপায় হল শিবসাগর শহর থেকে ধোড়ার আলীর মধ্য দিয়ে যাওয়া। এর কাছেই চরাইদেওতে অহোম রাজার বিখ্যাত সমাধিটি অবস্থিত। সোণারি চা এবং কাঠ শিল্পের একটি কেন্দ্র এবং নাগাল্যান্ডের মন জেলার প্রবেশদ্বার।   ইতিহাস  বলা হয় যে, সোণারির আদি নাম ছিল সোনাপুর। ১২৫৩ খ্রিস্টাব্দে অহোম রাজার সময়কালে, অহোম রাজাদের জন্য কাজ করা স্বর্ণকাররা এখানে বসবাস করত এবং তার থেকেই শহরের এই নাম হয়েছিল (অসমীয়া ভাষায় স্বর্ণকারকে সোণারি বলা হয়)। এমনও দাবি রয়েছে যে, পঞ্চদশ শতাব্দীতে মহান বোরাহী রাজা মহামানিক্য (মহামনিফা) সোণারির রাজাধাপ এলাকায় বাস করতেন। সাধক শঙ্করদেবের যুগের আগেই, তাঁর দরবারে মাধব কাণ্ডালী রামায়ণকে অসমীয়া ভাষায় অনুবাদ করেছিলেন। কথিত আছে যে, ১৬৬৩ খ্রিস্টাব্দে আওরঙ্গজেবের সেনাপতি মীরজুমলা আসাম ও অহোমের রাজধানী আক্রমণ করতে এসেছিল যখন, তখন নামরূপে যাওয়ার আগে, ভোগোনিয়া রাজা জয়ধ্বজ সিংহ সোণারিতে কয়েক দিন বিশ্রাম নিয়েছিলেন। মণিরাম দেওয়ান প্রতিষ্ঠিত প্রথম দুটি চা এস্টেটগুলির মধ্যে একটি আবিষ্কৃত হয়েছে, আবিষ্কার করেছেন চা গবেষণা সংস্থার টোকলাই পরীক্ষামূলক স্টেশনের ডাঃ প্রদীপ বড়ুয়া। দেওয়ান প্রায় ১৬৯ বছর আগে, ১৮৪৫ সালে, জোড়হাটে সিনমারা টি এস্টেট এবং সোনারির সুফ্রির কাছে সেনগ্লাং টি এস্টেট স্থাপন করেছিলেন।  শহরের মাঝখানে অহোম রাজ্যের ঐতিহাসিক একটি কামান আছে, যার নাম বোর পাখুরি। এর চারপাশ ঘিরে একটি উদ্যান রয়েছে। ডাকঘরের নিকটবর্তী এই উদ্যানটিকে এখন লাচিত নগর উদ্যান বলা হয়। শহরে প্রবেশের মুখে তাওকাক নদী সেতুর কাছে কোচ জেনারেল চিলারাইয়ের একটি মূর্তি তৈরি করা হয়েছে। ২০০৪ সালে গীতিকবি পার্বতী প্রসাদ বড়ুয়ার জন্মশতবর্ষের সময় সোণারিতে এই গীতিকার কবির আবক্ষ সাদা মূর্তির উদ্বোধন করা হয়েছিল।  জনসংখ্যার উপাত্ত ভারতের আদমশুমারি , সোণারির জনসংখ্যা ১৭,৪৩০। এর মধ্যে পুরুষ ৫৫%, এবং নারী ৪৫%। এখানে সাক্ষরতার হার ৯২%, জাতীয় গড় ৫৯.৫% এর চেয়ে অনেক বেশি: পুরুষদের মধ্যে সাক্ষরতার হার ৭৯%, এবং নারীদের মধ্যে এই হার ৭২%। এই শহরর জনসংখ্যার ১২% এর বয়স ৬ বছর বা তার কম।  তথ্যসূত্র   বহিঃসংযোগ   www.geetikavi.com https://web.archive.org/web/20060504181808/http://archive.eci.gov.in/se2001/background/S03/AS_ACPC.pdf  বিষয়শ্রেণী:আসামের শহর ও নগর বিষয়শ্রেণী:চড়াইদেও জেলা বিষয়শ্রেণী:আহোম রাজ্য
ভাত এবং তরকারি ভারতীয় উপমহাদেশের পাশাপাশি শ্রীলঙ্কা এবং বাংলাদেশের একটি জনপ্রিয় খাবার।  ভাত এবং তরকারি রাতের খাবারের কয়েকটি মেনু:   ভাতের একটি বড় বাটি, যাতে সিদ্ধ চাল, বা পোলাও থাকে।  একটি সবজি তরকারি, যাতে কোন সবুজ শাক (লাল শাক, লাউ শাক ইত্যাদি) বা সবজি (পাতাকপি, ফুলকপি, শিম ইত্যাদি) থাকে।  মাংসের তরকারি, প্রায়শই মুরগি বা মাছ তবে মাঝে মধ্যে ছাগল বা ভেড়াও থাকে।  ঝাল, মশলাদার মসুর ডিশ।  পাঁপড় বা চালের ময়দা থেকে তৈরি পাতলা চকচকে ওয়েফার যা খাবারের পরে পরিবেশন করা হয়ে থাকে।  তরকারিতে মরিচ, এলাচ, জিরা, ধনিয়া এবং অন্যান্য মশলা ব্যবহার করা হয়। এর আলাদা স্বাদ আছে। দক্ষিণাঞ্চলে তরকারি শুঁটকি মাছ দিয়ে রান্না করা হয় যা এই অঞ্চলেই বেশি দেখা যায়। স্থানীয়রা এই রান্নায় খুব স্বাদ অনুভব করে, কিন্তু দেশে প্রচুর দর্শনার্থী এবং পর্যটকরা প্রায়শই মশালাকে অতিমাত্রায় দেখেন। ফলস্বরূপ, উন্নত এবং পর্যটন অঞ্চলগুলিতে অনেক স্থানীয় রেস্তোঁরা বিদেশীদের কাছে খাবার সরবরাহ করার জন্য স্থানীয় খাবারে কম মশলা ব্যবহার  করে বা দর্শনার্থী এবং পর্যটকদের জন্য বিকল্প মেনু রাখে।   আরও দেখুন    স্ট্রিংহপার  অ্যাডোবো  কারি  জাপানি তরকারি  ভাজা ভাত থালা বাসন  নাসি করি   তথ্যসূত্র    সিরিউয়্যাটস ডট কম: শ্রীলঙ্কার রন্ধনশৈলীর একটি ভূমিকা  বিষয়শ্রেণী:বাংলাদেশী রন্ধনশৈলী বিষয়শ্রেণী:দক্ষিণ এশীয় তরকারি বিষয়শ্রেণী:ভারতীয় চালের পদ বিষয়শ্রেণী:পাকিস্তানি রন্ধনশৈলী বিষয়শ্রেণী:দক্ষিণ ভারতীয় রন্ধনশৈলী বিষয়শ্রেণী:তরকারি পদ
রাম চাঁদ গোয়ালা (১৪ সেপ্টেম্বর ১৯৪১ - ১৯ জুন ২০২০) একজন বাংলাদেশী ক্রিকেটার ও প্রশিক্ষক। দেশের প্রথম বাঁহাতি স্পিনার হিসাবে পরিচিত রাম চাঁদ বাংলাদেশের পক্ষে সবচেয়ে বেশি বয়সে প্রতিনিধিত্ব করার রেকর্ডের অধিকারী।   জন্ম   রাম চাঁদ ১৯৪১ সালে ১৪ সেপ্টেম্বর তত্‌কালীন ব্রিটিশ ভারতের ময়মনসিংহ শহরের ব্রাক্ষ্মপল্লীতে জন্মগ্রহণ করেন।   শিক্ষাজীবন  আর্থিক অনটনের কারণে আনন্দ মোহন কলেজে অধ্যয়নের সময় তিনি ইন্টারমিডিয়েট পরীক্ষা দিতে পারেননি।   খেলোয়াড়ী জীবন  ১৪ বছর বয়সে পন্ডিতপাড়া ক্লাবের হয়ে ময়মনসিংহ লিগে খেলার সুযোগ পান। ১৯৬২ সালে ঢাকা লিগে ভিক্টোরিয়ার হয়ে অভিষেক। ১৯৭৫ সালে মোহামেডানে যোগ দেন। পরে ১৯৮১-৮২ মৌসুম থেকে ১৯৯২-৯৩ পর্যন্ত খেলেছেন আবাহনীতে। বাবার মৃত্যুর পর ১৯৬৭ থেকে ১৯৭২ সাল পর্যন্ত ব্যক্তিগত কারণে ক্রিকেট থেকে দূরে ছিলেন। পরে আবার শুরু করেন। ১৯৭৫ সালে নাম লেখান মোহামেডানে। পরে ১৯৮১-৮২ মৌসুম থেকে ১৯৯২-৯৩ পর্যন্ত টানা খেলেছেন আবাহনীতে।   আবহানী দলের হয়ে ১৫ বছর খেলার পাশাপাশি তিনি জাতীয় দলের হয়ে ৪৩ বছর বয়সে অভিষিক্তহন যা বাংলাদেশের পক্ষে রেকর্ড। তিনি শ্রীলঙ্কা এবং পশ্চিমবঙ্গ দলের বিরুদ্ধে খেলেন। ১৯৮২-৮৩ মৌসুমে বাংলাদেশের হয়ে খেলেন পশ্চিমবঙ্গের বিপক্ষে। ১৯৮৫ সালে শ্রীলঙ্কার বিপক্ষে তিনদিনের ম্যাচে রানাতুঙ্গাকে বোল্ড করেছিলেন। শেষবার খেলেছেন ৫৩ বছর বয়সে জিএমসিসির হয়ে।   জাতীয় দলের ক্রিকেটার মাহমুদউল্লাহ তাঁর ছাত্র ছিলেন।   পুরস্কার ও সম্মননা  তিনি ১৯৮৮ সালে বাংলাদেশ ক্রীড়া লেখক সমিতি কর্তৃক বছরের সেরা ক্রিকেটারের পুরস্কার লাভ করেন।   আরও দেখুন   আবাহনী লিমিটেড (ঢাকা)।   তথ্যসূত্র    বহিঃসংযোগ   বিষয়শ্রেণী:১৯৪১-এ জন্ম বিষয়শ্রেণী:২০২০-এ মৃত্যু বিষয়শ্রেণী:২০শ শতাব্দীর বাংলাদেশী ক্রিকেটার বিষয়শ্রেণী:ময়মনসিংহের ব্যক্তি বিষয়শ্রেণী:বাংলাদেশী ক্রিকেটার বিষয়শ্রেণী:আবাহনী লিমিটেডের ক্রিকেটার বিষয়শ্রেণী:১৯৪০-এ জন্ম বিষয়শ্রেণী:ময়মনসিংহ জেলার ব্যক্তি বিষয়শ্রেণী:বাংলাদেশী হিন্দু
রবার্ট মরিসন ম্যাকাইভার (এপ্রিল ১৭, ১৮৮২ - জুন ১৫, ১৯৭০) একজন স্কটীয় বংশোদ্ভূত মার্কিন সমাজবিজ্ঞানী। তিনি আমেরিকান সোসিয়োলজিক্যাল অ্যাসোসিয়েশনের সভাপতি নির্বাচিত হয়েছিলেন।   ব্যক্তিগত জীবন  তিনি লুইস দ্বীপের স্টর্নোওয়ে শহরের নর্থ ব্রিচ স্ট্রিটে জন্মগ্রহণ করেন। তার বাবা ডোনাল্ড ম্যাকাইভার ছিলেন একজন বনিক।  শিক্ষা  তিনি এডিনবার্গ বিশ্ববিদ্যালয় (এম.এ. ১৯০৩; ডি.এফ. ১৯১৫), অক্সফোর্ড বিশ্ববিদ্যালয় (বি.এ. ১৯০৭) এবং কলম্বিয়া বিশ্ববিদ্যালয় (লিট.ই ১৯২৯) এবং হার্ভার্ড (১৯৩৬) থেকে ডিগ্রি অর্জন করেছেন। আনুষ্ঠানিক শিক্ষার পরিবর্তে তিনি দীর্ঘকালীন সমাজবিজ্ঞানের কোনও প্রাতিষ্ঠানিক দেখাশোনা অধ্যয়ন করেননি। অক্সফোর্ডের শিক্ষার্থী থাকা অবস্থায় লন্ডনের ব্রিটিশ মিউজিয়াম লাইব্রেরিতে ডার্কহিম, লেভি-ব্রুহল, সিমেল এবং অন্যান্য প্রধান অগ্রণী কাজের বিস্তৃত অধ্যয়ন, তাঁর দার্শনিক বোধগম্যতা ও অভিজ্ঞতা সমাজবিজ্ঞান আলোচনা ক্ষেত্রে তাঁর সমাজবিজ্ঞান আলোচনার ক্ষেত্রে বিশেষ ভূমিকা পালন করে।Obituary by Mirra Komarovsky, The American Sociologist, February 1971.    কর্মক্ষেত্র  ম্যাকাইভার আবারডিন বিশ্ববিদ্যালয়ের রাষ্ট্রবিজ্ঞান (১৯০৭) এবং সমাজ বিজ্ঞানের (১৯১১) প্রভাষক ছিলেন। ১৯১৫ সালে তিনি টরন্টো বিশ্ববিদ্যালয়ে একটি পদের জন্য আবারডিন বিশ্ববিদ্যালয় ত্যাগ করেন যেখানে তিনি রাষ্ট্রবিজ্ঞানের অধ্যাপক হিসেবে নিযুক্ত হয়েছিলেন এবং পরবর্তীতে ১৯২২ থেকে ১৯২৭ সাল পর্যন্ত বিভাগীয় প্রধান হিসেবে নিযুক্ত ছিলেন। ম্যাকআইভার ১৯১৭ সাল থেকে ১৯১৮ সাল পর্যন্ত "কানাডা যুদ্ধ শ্রম" বোর্ডের ভাইস চেয়ারম্যান ছিলেন। ১৯২৭ সালে তিনি নিউ ইয়র্ক সিটির কলম্বিয়া বিশ্ববিদ্যালয়ের বার্নার্ড কলেজের একটি আমন্ত্রণ গ্রহণ করেছিলেন এবং সেখানে  তিনি ১৯২৭ সাল থেকে ১৯৩৬ সাল পর্যন্ত সামাজিক বিজ্ঞানের অধ্যাপক হয়েছিলেন। পরবর্তীকালে তিনি কলম্বিয়া বিশ্ববিদ্যালয়ের রাষ্ট্রবিজ্ঞান ও সমাজবিজ্ঞানের লিবার অধ্যাপক হিসাবে মনোনীত হন এবং ১৯২৯ থেকে ১৯৫০ সাল পর্যন্ত সেখানে শিক্ষকতা করেন। তিনি সভাপতি ছিলেন, ১৯৬৩ সাল থেকে ১৯৬৫ সাল পর্যন্ত এবং পরে ১৯৬৫ থেকে ১৯৬৬ সাল পর্যন্ত দ্য নিউ স্কুল ফর সোশ্যাল রিসার্চের চ্যান্সেলর হিসেবে নিযুক্ত ছিলেন।Obituary by Mirra Komarovsky, The American Sociologist, February 1971.   তিনি কানাডার রয়েল সোসাইটি, আমেরিকান একাডেমি অফ আর্টস অ্যান্ড সায়েন্সেস এবং আমেরিকান দার্শনিক সোসাইটির ফেলো ছিলেন। তিনি আমেরিকান সমাজবিজ্ঞান সোসাইটির সদস্য ছিলেন এবং ১৯৪০ সালে এর ৩০ তম রাষ্ট্রপতি হিসাবে নির্বাচিত হয়েছিলেন।asanetতিনি ইনস্টিটিউট ইন্টারন্যাশনাল ডি সমাজবিজ্ঞান এবং ফি বেটা কাপ্পার সদস্য ছিলেন।   রচনাবলী   Community, (১৯২৮)  Society ১ম সংস্করণ (পাঠ্যবই), (১৯৩১)  Society ২য় সংস্করণ (পাঠ্যবই), (১৯৩৭)  The Web of Government, (১৯৪৭)  Society ৩য় সংস্করণ (পাঠ্যবই), চার্লস পেইজের সাথে যৌথভাবে, (১৯৪৯)   তথ্যসূত্র   বিষয়শ্রেণী:১৮৮২-এ জন্ম বিষয়শ্রেণী:১৯৭০-এ মৃত্যু বিষয়শ্রেণী:মার্কিন সমাজবিজ্ঞানী বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলাম্বিয়া বিশ্ববিদ্যালয়ের শিক্ষক বিষয়শ্রেণী:টরন্টো বিশ্ববিদ্যালয়ের শিক্ষক
বুলেটস হল দেবাং ঢোলাকিয়া পরিচালিত একটি ভারতীয় অ্যাকশন থ্রিলার ওয়েব ধারাবাহিক। ধারাবাহিকটিতে সানি লিওন, কারিশমা তান্না, বিবেক ভাসওয়ানি, আমান এফ খান রয়েছেন। ধারাবাহিকটি ৮ জানুয়ারী, ২০২১-এ মুক্তি পায়।   কুশীলব   সানি লিওন – টিনা  কারিশমা তান্না – লোলো   বিবেক ভাসওয়ানি – হেমন্ত কোরাদে   দীপক তিজোরি – কেতু  মোহন কাপুর  সাক্ষী প্রধান   মুক্তি  ওয়েব ধারাবাহিকটির অফিসিয়াল ট্রেলার ইউটিউবে এমএক্স প্লেয়ার দ্বারা ২ জানুয়ারী, ২০২১-এ প্রকাশ করা হয়েছিল।   তথ্যসূত্র    বহিঃসংযোগ     বিষয়শ্রেণী:এমএক্স প্লেয়ারের মৌলিক অনুষ্ঠান বিষয়শ্রেণী:ভারতীয় ওয়েব ধারাবাহিক বিষয়শ্রেণী:হিন্দি ভাষার ওয়েব ধারাবাহিক বিষয়শ্রেণী:২০২১-এ অভিষিক্ত ওয়েব ধারাবাহিক